Steven Stamkos

pienoiskuva|Stamkos vuonna 2009. Steven Christopher Stamkos (s. 7. helmikuuta 1990 Markham, Ontario) on kanadalainen jääkiekkoilija ja kaksinkertainen Stanley Cup- voittaja, joka pelaa NHL-seura Nashville Predatorsissa. Hän oli vuoden 2008 NHL:n varaustilaisuuden ensimmäinen varaus, ja hänet varasi Tampa Bay Lightning, jossa hän pelasi pitkään kaudesta lähtien. Stamkos pelaa keskushyökkääjänä. Stamkos voitti NHL:n parhaalla maalintekijälle jaettavan Maurice ”Rocket” Richard Trophyn vuosina 2010 ja 2012. Stamkosilla on makedonialaisia ja skottilaisia sukujuuria. ==Ura== === Junioriura ja NHL- varaus === Vuonna 2006 Stamkos oli ensimmäinen varaus OHL-junioriliigan varaustilaisuudessa, jossa Sarnia Sting varasi Stamkosin joukkueeseen. Hän pelasi joukkueessa kaudet 2006–2008 tehden yhteensä 197 pistettä, joista 100 oli maaleja ja 97 syöttöpisteitä. NHL:n kesäkuun 2008 varaustilaisuudessa Tampa Bay Lighting varasi Stamkosin NHL:n ykkösvarauksena. Heinäkuussa hän allekirjoitti Tampa Bayn kanssa kolmevuotisen sopimuksen, jonka mukaan Stamkosin peruspalkka oli 875 000 dollaria kaudessa, minkä lisäksi hän sai tienata 8 550 000 dollaria bonuksia. === NHL === Stamkos pelasi ensimmäisen NHL-ottelunsa kauden avausottelussa New York Rangersiä vastaan Prahassa Tšekissä. Ensimmäisen pisteensä Stamkos sai kahdeksannessa pelissään, syöttöpisteen Toronto Maple Leafsia vastaan. Ensimmäisen maalinsa hän teki pelissä Buffalo Sabresia vastaan lokakuussa 2008. Stamkos teki 17. helmikuuta 2009 ensimmäisen hattutemppunsa ottelussa Chicago Blackhawksia vastaan. Pisteiden valossa kausi oli ailahteleva, sillä Stamkos teki puolet pisteistään viimeisessä 26 ottelussa. Tulokaskaudellaan hän teki yhteensä 46 pistettä, joista 23 oli maaleja ja 23 syöttöpisteitä. Kausi oli Stamkosin läpimurtokausi. Hän teki 95 pistettä (51 maalia ja 44 syöttöpistettä) ja jakoi runkosarjan parhaan maalintekijän Maurice "Rocket" Richard Trophyn Pittsburgh Penguinsin hyökkääjän Sidney Crosbyn kanssa. Kaudella Stamkos pelasi 82 ottelua tehopistein 45+46=91 ja hänet valittiin NHL:n tähdistöotteluun. Hänet valittiin Nicklas Lidströmin joukkueeseen toisena. Stamkosin joukkuetoveri Martin St. Louis oli joukkueessa varakapteenina. Tähdistöottelun SuperSkills- kisoissa Stamkos sijoittui hyvin nopein luistelija- ja kovin lyöntilaukaus -kisassa. Stamkosista tuli 6. helmikuuta 2011 ensimmäinen pelaaja joka onnistui tekemään 40 maalia runkosarjassa kaudella 2010–2011. 23. huhtikuuta 2011 hän teki kaksi ensimmäistä pudotuspelimaaliaan Pittsburgh Penguinsia vastaan. 19\. heinäkuuta 2011 Stamkos teki viiden vuoden ja arvolta 37,5 miljoonan dollarin jatkosopimuksen Tampa Bayn kanssa. Kaudella Stamkos pelasi 82 ottelua tehopistein 60+37=97. Helmikuussa 2012 Stamkos saavutti ensimmäisenä 40 maalia kauden 2011–2012 runkosarjassa. Hän on Aleksandr Ovetškinin kanssa ainoa, joka on yltänyt 60 maaliin 2000-luvulla. Ovetškin teki 65 maalia kaudella 2007–2008. Kaudella Stamkos pelasi 48 ottelua tehopistein 29+28=57. Marraskuussa 2013 hänen sääriluunsa murtui. Toivuttuaan jalkavammasta Stamkos nimitettiin Tampa Bayn kapteeniksi. Kausilla ja Stamkos johdatti joukkueensa kapteenina Tampa Bayn Stanley Cupin voittoon ja vielä kerran kaudella Stanley Cupin loppuotteluihin, jossa Lightning lopulta hävisi Colorado Avalancelle otteluvoitoin 4–2. Tammikuun 1. päivänä 2022 Stamkos oli tehnyt kolmanneksi eniten maaleja suhteessa pelaamiinsa otteluihin, kun huomioon otetaan yli kolme ottelua pelanneet aktiivipelaajat. Stamkos oli tehnyt tuolloin keskimäärin 0,52 maalia ottelua kohden. Hän oli pelannut 873 ottelua ja tehnyt 455 maalia. Hänen edellään olivat vain Ovetškin ja Auston Matthews, jotka molemmat olivat tehneet keskimäärin 0,61 maalia per ottelu. Vuoden kuluttua hän oli neljäs 0,52 maalin keskiarvollaan, kun hänen ohitseen oli noussut Kirill Kaprizov keskiarvolla 0,55. Heinäkuussa 2024 Stamkos teki vapaana agenttina Nashville Predatorsin kanssa nelivuotisen ja yhteensä 32 miljoonan dollarin arvoisen sopimuksen. === Maajoukkueura === Stamkos pelasi ensimmäiset miesten maailmanmestaruuskisansa vuonna 2009 Sveitsissä. Hän teki kisoissa tehopisteet 7+4=11 ollen Kanadan kolmanneksi ja maailmanmestaruuskisojen viidenneksi paras pistemies. Stamkos valittiin median valitsemaan maailmanmestaruuskisojen tähdistökentälliseen. Vuoden 2013 maailmanmestaruuskilpailuissa Stamkos keräsi kahdeksassa ottelussa tehopisteet 7+5 ja oli Kanadan tehokkain hyökkääjä. Stamkos valittiin Kanadan jääkiekkomaajoukkueeseen myös Sotšin olympialaisiin, mutta hän ei toipunut jalkavammastaan tarpeeksi nopeasti ja joutui siksi jäämään pois olympiaturnauksesta. ==Tilastot== 2005−2006 Markham Waxers OMHA 72 109 99 208 91 − − − − − 2006−2007 Sarnia Sting OHL 63 42 50 92 56 4 3 3 6 0 2007−2008 Sarnia Sting OHL 61 58 47 105 88 9 11 0 11 20 JMM 7 1 5 6 4 2008–2009 Tampa Bay Lightning NHL 79 23 23 46 39 – – – – – MM 9 7 4 11 6 2009–2010 Tampa Bay Lightning NHL 82 51 44 95 38 – – – – – MM 5 2 1 3 10 2010–2011 Tampa Bay Lightning NHL 82 45 46 91 74 18 6 7 13 6 2011–2012 Tampa Bay Lightning NHL 82 60 37 97 66 – – – – – 2012–2013 Tampa Bay Lightning NHL 48 29 28 57 32 – – – – – MM 8 7 5 12 6 2013–2014 Tampa Bay Lightning NHL 37 25 15 40 18 4 2 2 4 6 2014–2015 Tampa Bay Lightning NHL 82 43 29 72 49 26 7 11 18 20 2015–2016 Tampa Bay Lightning NHL 77 36 28 64 38 1 0 0 0 0 2016–2017 Tampa Bay Lightning NHL 17 9 11 20 14 – – – – – 2017–2018 Tampa Bay Lightning NHL 78 27 59 86 72 17 7 9 16 4 2018–2019 Tampa Bay Lightning NHL 82 45 53 98 37 4 1 1 2 2 2019–2020 Tampa Bay Lightning NHL 57 29 37 66 22 1 1 0 1 0 2020–2021 Tampa Bay Lightning NHL 38 17 17 34 16 23 8 10 18 4 2021–2022 Tampa Bay Lightning NHL 81 42 64 106 36 23 11 8 19 25 2022–2023 Tampa Bay Lightning NHL 81 34 50 84 46 6 2 2 4 9 2023–2024 Tampa Bay Lightning NHL 79 40 41 81 34 5 5 1 6 2 NHL yhteensä 1082 555 582 1137 631 128 50 51 101 78 ==Saavutuksia== ===NHL=== * Paras maalintekijä Maurice ”Rocket” Richard Trophy, 2009–2010, 2011-2012 * NHL:n kakkostähdistökentällisessä vuosina 2011 ja 2012 * NHL:n tähdistöottelu 2010–2011, 2011–2012 * NHL ennätys: eniten jatkoaikamaaleja kaudessa (5), 2011–2012 http://www.dailymotion.com/video/xq4yxc_steven-stamkos-is-now-the- nhl-record-holder-for-most-overtime-goals-in-a-season_news * 2 Stanley Cupia kausilla 2019-2020 ja 2020-2021, molemmat joukkueen kapteenina ===Maajoukkue=== * Maailmanmestaruuskisojen tähdistökentällisessä 2009 * Maailmanmestaruuskisojen hopeaa 2009 ==Lähteet== ==Aiheesta muualla== * * Luokka:Kanadalaiset jääkiekkoilijat Luokka:Maurice "Rocket" Richard Trophy -voittajat Luokka:Nashville Predatorsin pelaajat Luokka:Tampa Bay Lightningin varaamat pelaajat Luokka:Vuonna 1990 syntyneet Luokka:Elävät henkilöt Luokka:Seulonnan keskeiset artikkelit